open-index/open-wikipedia-markdown huggingface dataset:
Moby Dick (film, 1956)

***Moby Dick*** je američki igrani film snimljen 1956. u režiji Johna Hustona. Po žanru je kombinacija drame i pustolovnog filma, a predstavlja adaptaciju istoimenog romana Hermana Melvillea. Radnja započinje 1840-ih u Novoj Engleskoj i prikazuje kako posada kitolovca *[[Pequod (Moby Dick)|Pequod]]* odlazi na more kako bi uhvatila velikog bijelog kita sa čime je opsjednut obogaljeni kapetan Ahab (čiji lik tumači Gregory Peck).

*Moby Dick* je predstavljao dotada najvjerniju adaptaciju Melvilleovog romana, ali također jedan od najskupljih i najambicioznijih projekata u tadašnjem Hollywoodu, koji se snimao u nekoliko zemalja. Huston, koji je producirao film, godinama ga je pokušavao snimiti, originalno namijenivši glavnu ulogu svom ocu Walteru, koji je, međutim umro. Zbog toga je angažiran Gregory Peck sa kojim se, međutim, nije slagao na setu. Još veći su problemi bili sa scenaristom Rayem Bradburyjem, koji je kasnije tvrdio kako se Huston tiranski odnosio prema članovima ekipe i o tome napisao 1992. godine napisao roman *[[Green Shadows, White Whale]]*.

*Moby Dick* je na kraju završio kao veliki komercijalni promašaj, a Peck i Huston su se trajno posvađali. Steven Spielberg ga je, međutim, djelomično koristio kao inspiraciju za svoj film *[[Ralje (film, 1975)|Ralje]]* te bez uspjeha pokušao ishoditi dozvolu da koristi njegove scene.

## Uloge
*Gregory Peck ... Kapetan Ahab
*Richard Basehart ... Ishmael
*Leo Genn ... Starbuck
*James Robertson Justice ... Kapetan Boomer
*Harry Andrews ... Stubb
*Bernard Miles ... Manac
*Noel Purcell ... Brodski tesar
*Edric Connor ... Daggoo
*Mervyn Johns ... Peleg
*Joseph Tomelty ... Peter Coffin
*Francis de Wolff ... Kapetan Gardiner
*Philip Stainton ... Bildad
*Royal Dano ... Elijah
*Seamus Kelly ... Flask
*Friedrich von Ledebur ... Queequeg
*Orson Welles ... Otac Mapple
*Tamba Allenby ... Pip (van špice)
*Tom Clegg ... Tashtego (van špice)
*Ted Howard ... Perth (van špice)
*John Huston ... glas Petera Coffina i Pequodovog izviđača (van špice)

## Izvori

## Literatura
* Mirisch, Walter (2008). *I Thought We Were Making Movies, Not History*. University of Wisconsin Press, Madison, Wisconsin. .

## Vanjske veze
* 
* Moby Dick Pub Youghal - Location
Neven (razvrstavanje)

**Neven** se može odnositi na:
*Neven () – ljekovita i ukrasna biljka 
*Neven – srpsko ime
*Neven – serija iz 1973.
*SZPD Neven – Srpsko Zanatlijsko Pevačko Društvo „NEVEN“ osnovano 1900. godine u Novom Sadu
*Neven – dodatak Srpskih narodnih novina u Budimpešti
*Neven – bunjevački list koji je izlazio jedno vreme
*Neven – srpske dečje novine
Safari (razvrstavanje)

**Safari** se može odnositi na:
* Safari (ekspedicija) - lovačko-turistička ekspedicija u Africi
* Safari (Web preglednik) - Web preglednik kompanije Apple Inc.
Safari

**Safari** (na svahili jeziku znači putovanje) je pojam, koji označava turistički pohod preko teritorija Afrike s razgledavanjem prirode. 

Nekada se safari uglavnom odnosio na lov na velike životinje i ostalu divljač. Međutim, danas se taj naziv više koristi za obilazak prirode i životinja u njihovom prirodnom okruženje uz fotografiranje. Za safari je specifična i odjeća, koja podrazumijeva (visoke) pustinjske pohodne cipele, kaki boja odjeće, safari jaknu i široku kapu, koja štiti od jakog sunca. 

William Cornwallis Harris predvodio je ekspediciju s ciljem promatranja i bilježenja divljeg životinjskog svijeta, 1836. godine. Harris je utemeljio safari stil putovanja. Prvi roman Julesa Vernea „Pet tjedana u balonu“ objavljen 1863. godine i prvi roman H. Ridera Haggarda „Rudnici kralja Solomona“ obavljen 1885. godine, opisali su putovanja engleskih putnika na safariju. Postali su popularni i kasnije su potaknuli razvoj literature i filmova o safariju.

Safari je rasprostranjen u državama kao što su: Tanzanija, Kenija, Bocvana, Zambija, Namibija, Uganda, Južnoafrička Republika, Demokratska Republika Kongo i Zimbabve. Postoje razne vrste safarija, kao što su: mobilni safari, safari s vodičem, leteći safari, safari na konju ili slonu, riječni safari, ekološki safari i dr.
Bobovica (rijeka)

**Bobovica** je najizdašnija desna pritoka u gornjem toku Vrbanje. Na geografskim kartama češto se obilježava kao "Kruševica", ali se tako naziva još jedna desna pritoka Vrbanje čije je ušće tridesetak kilometara nizvodno, u Obodniku. Bobovica je duga oko 12 km. Šezdestih godina 20. stoljeća na njoj je bilo petnaestak vodenica, u donjem toku – od sela Bobovice do ušća.
                                    
Izvire (na oko 1220 m) između sjeverozapadnih padina Meokrnja i jugoistočnih Očauša. Izvorište je na istoćnoj strmini uzvisine Vijenac (1375 m n/v), u klancu prema Ciganskoj planini – znatno nižoj poziciji od izvora rijeke u koju se uliva. Već oko jedan kilometar od izvora spušta se u duboki kanjon (do 380 m). Protiče kroz selo Bobovice (769 m n/v). 

Oko i iznad njenog izvorišta je vododijelnica slivova Lašve i Velike Usore (tj. Bosne) i Vrbanje i Ugra (tj. Vrbasa). Prihvata vodu brojnih potočića, a najsnažnije pritoke su joj (desni) Ljeskovac i Duboki i Novački potok (lijevi).  

Uz vodotok Bobovice, austrijske vlasti su svojevremeno izgradile uskotračnu željezničku prugu. Odvajala se od Čudnića, preko sela Bobovice, pa kroz kanjon između Palike i Pašinca do Srebrenog brda, tj. ušča potoka Krna (921 m n/v). Na demontiranoj "štreci", kasnije su (lakše) izgrađene ceste za mnoga lokalna sela.

## Reference
Feret (mitologija)

**Feret** () ime je dve ličnosti u grčkoj mitologiji.

## Kretejev sin
Feret, sin Kreteja i Tire, te brat Esonov i Amitaonov, pobegao je iz Jolka kad je njegov polubrat Pelija preuzeo vlast. Oženio se Periklimenom, Minijinom kćerkom, koja mu je rodila Admeta, Likurga, Idomenu i Periopidu. Prema mitu, bio je eponimni heroj i osnivač grada Fere u Tesaliji.

## Jasonov sin
Feret, sin Jasona i čarobnice Medeje, koga su Korinćani kamenovali do smrti, zajedno s njegovim bratom Mermerom, i to zato što je Medeja skrivila smrt Glauke, kćerke korintskog kralja Kreonta. Neki kažu da je Fereta i Mermera zapravo ubila Medeja.

## Reference

## Literatura
*
*
*

__NOTOC__
Hadžar (masiv)

**Hadžarski masiv** (, dosl. *Kamenite planine*) je planinski masiv koji se prostire na sjeveroistoku Omana od Indijskog oceana sve do krajnjeg istoka Ujedinjenih Arapskih Emirata. Masiv razdvaja nisku obalnu ravnicu Omana od pustinjske visoravni Arabije i prostire se u unutrašnjost od 50 do 100 km od Omanskog zaljeva.

## Geografija
Hadžar se pruža paralelno obali Omanskog zaljeva u dužinu od nekih 500 km i isteže u luku sve do poluotoka Musandam gotovo do rta Ras al-Had, krajnje sjeveroistočne točke Arapskog poluotoka. 

Počevši od sjeverozapada prema jugoistoku, masiv Hadžar se dijeli na podmasive: Rus Džabal koji gleda Hormuški tjesnac, zatim na Hadžar-Garbi (Zapadni Hadžar), pa onda centralni i najviši Džabal-Ahdar (Zelene planine), Džabal-Nahl, Hadžar aš-Šarki (Istočni Hadžar) i Džabal-Bani. Hadžar je strmih padina prema moru i dosiže svoju najveću visinu od 3075 metara u centralnom dijelu Džabal-Ahdara. Njegova prosječna nadmorska visina iznosi oko 1220 metara.

Hadžar je u svom najvećem dijelu kamena pustoš, osim u centralnom dijelu Džabal-Ahdara kog zbog tog zovu Zelene Planine, gdje zbog veće količine oborina uspjevaju rasti neke trave, grmlje, datulje i voćke. Planine Hadžar su važna ekoregija, jedini teren u Istočnoj Arabiji iznad 2000 metara nadmorske visine. Klima je hladna i vlažna od januara do marta a onda je sve toplije i toplije, ali i dalje uz povremene kiše od aprila do septembra.

## Izvori

## Vanjske veze
* Southwestern Asia: Northern part of Oman( na portalu WWF)
Earth vs. the Flying Saucers

***Earth vs. the Flying Saucers*** () je američki crno-bijeli science fiction film snimljen 1956. u režiji Freda F. Searsa. Radnja, djelomično inspirirana knjigom *[[Flying Saucers from Outer Space]]* američkog ufologa Donalda E. Keyhoea, prikazuje kako se vanzemljaci u letećim tanjurima spuštaju na Zemlju i svjetskim vladama daju ultimatum da se predaju u roku od dva mjeseca ili im slijedi potpuno uništenje. Protagonist, čiji lik tumači Hugh Marlowe, je američki naučnik koji nastoji razviti oružje s kojim bi se Zemljani mogli oduprijeti napadačima. *Earth vs. the Flying Saucers* je imao relativno nizak budžet te često za scene vanzemaljske destrukcije morao koristiti dokumentarne snimke iz Drugog svjetskog rata, ali je, s druge strane, Ray Harryhausen u njemu koristio inventivne tehnike specijalnih efekata uz pomoć zamrznutih kadrova.

## Uloge
* Hugh Marlowe ...Dr. Russell A. Marvin
* Joan Taylor ... Carol Marvin
* Donald Curtis ... Major Huglin, oficir za vezu
* Morris Ankrum ... Brig. gen. John Hanley
* John Zaremba ... Prof. Kanter
* Thomas Browne Henry ... Vice-admiral Enright
* Grandon Rhodes ... General Edmunds
* Larry J. Blake ... policajac na motociklu
* Charles Evans ... Dr. Alberts
* Paul Frees ... Vanzemaljac (glas)
* Harry Lauter ... Tehničar na generatoru

## Reference

## Vanjske veze
* 
*
Subida al cielo

***Subida al cielo*** () je meksička crno-bijela filmska komedija snimljena 1952. u režiji Luisa Buñuela. Protagonisti, čiji likove tumače Esteban Márquez i Lulia Prado, su mladi bračni par čiji medeni mjesec prekida vijest o tome da je suprugova majka na samrti, a zbog čega se moraju hitno vratiti kući autobusom pri čemu doživljavaju mnoge bizarne pustolovine. Buñuel je kasnije tvrdio da je inspiraciju pronašao u stvarnim pustolovinama svog prijatelja Manuela Altolaguirrea koji je napisao scenario i producirao film. Premijerno je prikazana na Kanskom festivalu.

## Cast
*Lilia Prado as  Raquel
*Esteban Márquez as  Oliverio Grajales
*Luis Aceves Castañeda as  Silvestre
*Manuel Dondé as Eladio Gonzales
*Roberto Cobo as Juan
*Beatriz Ramos as  Elisa
*Manuel Noriega
*Roberto Meyer as  Don Nemesio Alvarez y Villalbazo
*Pedro Elviro
*Leonor Gómez as Doña Linda

## Reference

## Vanjske veze
* 
* González, Reynaldo. *Manuel Altolaguirre, Poeta también en el cine [http://www.cubaliteraria.com/delacuba/ficha.php?Id=2089]*
* Ficha técnica  en la página del cine mexicano del ITESM
Hollywood or Bust

***Hollywood or Bust*** () je američka filmska komedija snimljena 1956. u režiji Franka Tashlina, poznata kao posljednje ostvarenje popularnog komičarskog tandema Martin i Lewis. U njemu Jerry Lewis tumači fanatičnog filmofila koji na lutriji osvoji skupocjeni automobil i sa njime odluči putovati u Hollywood kako bi upoznao filmsku zvijezdu Anitu Ekberg (koja u filmu glumi samu sebe), a Dean Martin tumači varalicu koji mu se pridruži kako bi ukrao automobil. Radnja prati njihove pustolovine koje će kulminirati u studijima Paramount Picturesa. *Hollywood or Bust* je sniman u vrijeme kada se partnerstvo Martina i Lewisa već bilo raspalo i kada glumci, osim na setu, više nisu razgovarali. Lewis je poslije izjavio da je *Hollywood or Bust* jedini film koga nije gledao, "jer mu budi previše bolne uspomene".

## Uloge
*Dean Martin	 ... 	Steve Wiley
*Jerry Lewis	... 	Malcolm Smith
*Pat Crowley	... 	Terry Roberts
*'Slapsie Maxie' Rosenbloom	... 	Bookie Benny (naveden ako Maxie Rosenbloom)
*Anita Ekberg	... 	sama sebe

## Izvori

## Vanjske veze
*
Anita Ekberg

**Kerstin Anita Marianne Ekberg** (Stockholm, 29. 9. 1931. – Rim, 11. 1. 2015) je bila švedsko-američka glumica i model.

## Rani život
Anita je rođena 29. 9. 1931. u Malmöu kao najstarija djevojka i šesto od osmero djece. U svojim tinejdžerskim godinama, radila je kao manekenka. Godine 1950., prijavila se na natjecanje Miss Malmöa, te kasnije na Miss Švedske koja je osvojila. Ona je tom pobjedom otišla u SAD da se natječe za titulu Miss Universe, unatoč tome što nije govorila engleski.

## Filmska karijera
Iako nije pobijedila na Miss Universu, kao jedna od šest finalistica dobila je ugovor s Universal Studiosom, što je bilo pravilo u to vrijeme.  U Americi, Ekberg se sastala s Howardom Hughesom, koji je u to vrijeme radio na proizvodnji filmova te joj je predložio da promijeniti svoj nos, zube i ime (Hughes je rekao da se "Ekberg" previše teško izgovora). Ona je odbila promijeniti svoje ime, rekavši da ako postane poznata ljudi će naučiti izgovoriti njeno prezime, a ako nebude postala poznata to neće ni biti važno.

Kao starleta u Universalu, Ekberg je dobila lekcije u drami, dikciji, plesu, jahanju i mačevanju. Pojavila se nakratko 1953. godine u nekoliko filmova. Nakon što se 1950.-tih pojavila u nekoliko trač časopisa, konačno joj je uspjelo i u filmskoj industriji. Dobila je manje uloge u filmu Casablanca i seriji Osobni tajnik. Godine 1955. glumila je u filmovima zajedno s  Johnom Wayneom, Lauren Bacall, Deanom Martinom i Jerryjem Lewisom.

Paramount joj je dao ulogu u filmu Rat i mir koji je snimljen u Rimu 1956. godine, u filmu glume i Mel Ferrer i Audrey Hepburn.

Glumila je u filmovima Woman Times Seven, Way... Way Out, The Alphabet Murders, Četvero za Texas, I mongoli, Slatki život, Nel segno di Roma, Paris Holiday, Hollywood or Bust, Zarak, Artisti i modeli, Krvavi prolaz i drugi.

Najpoznatija je ostala po ulogi Sylvije u filmu Federica Fellinija La Dolce Vita, koji ima legendarnu scenu nje i Marcella Mastroiannija uz Fontanu di Trevi.

## Privatni život
Bila je udana za britanskog glumca Anthonya Steela od 1956. do 1959. godine. Od 1963. do 1975. u braku je s glumcem Rikom Van Nutterom. Bila je u ljubavnoj vezi s mnogim poznatim osobama svog vremena kao što su Tyrone Power, Marcello Mastroianni, Errol Flynn, Yul Brynner, Frank Sinatra, Gary Cooper i Gianni Agnelli. U Švedskoj nije živjela od ranih 1950-ih i rijetko ju posjećuje. U intervju je izjavila da se neće vratiti u Švedsku prije nego što umre, gdje će biti pokopana. Već duže vrijeme živi u Italiji, lošeg je zdravlja i u teškoj finacijskoj situaciji. Novčano joj pomaže Fellini zaklada. Umrla je 11. 1. 2015. u bolnici u Rimu.

## Izvor

## Vanjske veze
*
Una mujer sin amor

***Una mujer sin amor*** je meksički crno-bijeli igrani film snimljen u režiji Luisa Buñuela. Predstavlja adaptaciju romana *[[Pierre et Jean]]* francuskog književnika Guya de Maupassanta. Naslovna protagonistica, koju tumači Rosario Granados, je žena koja je imala tajnu vanbračnu vezu, a radnja prikazuje probleme koji nastaju kada dvadeset godina kasnije ljubavnik ostavi nasljedstvo njenom sinu. Buñuel je kasnije tvrdio da mu je *Una mjuer sin amor* najgori film u karijeri.

## Vanjske veze
*  *[http://cinemexicano.mty.itesm.mx/peliculas/mujer_sin_amor.html Una mujer sin amor] * at the cinema of Mexico site of the ITESM
*
While the City Sleeps

***While the City Sleeps*** () je američki crno-bijeli film snimljen 1956. u režiji Fritza Langa. Po žanru predstavlja kombinaciju drame i trilera, a temelji se na romanu *The Bloody Spur* Charlesa Einsteina, koji je pak bio inspiriran stvarnim događajima vezanim uz slučaj čikaškog serijskog ubice Williama Heirensa. Radnja je smještena u New York, čije su žene postale mete "Ubice s ružom" (koga glumi John Drew Barrymore), a što koincidira sa borbom za vlast u medijskoj korporaciji koju je nakon smrti oca naslijedio njegov lijeni i nesposobni sin (koga glumi Vincent Price). Protagonist filma, koga tumači Dana Andrews, je novinar koji nastoji razotkriti ubicu i pri tome ga namjerno provocira preko televizije, dovevši život svoje djevojke u opasnost.

## Uloge
* Dana Andrews ... Edward Mobley
* Rhonda Fleming ... Dorothy Kyne
* George Sanders ... Mark Loving
* Howard Duff ... Por. Burt Kaufman
* Thomas Mitchell ... Jon Day Griffith
* Vincent Price ... Walter Kyne
* Sally Forrest ... Nancy Liggett
* John Drew Barrymore ... Robert Manners (Ubica s ružom)
* James Craig ... "Pošteni" Harry Kritzer
* Ida Lupino ... Mildred Donner
* Robert Warwick ... Amos Kyne
* Mae Marsh ... Mrs. Manners
* Ralph Peters ... Gerald Meade
* Sandy White ... Judith Felton
* Larry J. Blake ... Dežurni policijski narednik

## Vanjske veze
* 
* 
* 
* ''While the City Sleeps'' information site and DVD review at DVD Beaver (includes images)
*  ''While the City Sleeps'' film review by Adam Micklethwaite at *Eye For Film*
*
Borja

**Borja**  (1077 m) je planina u centralnoj Bosni, (Bosna i Hercegovina), između Teslića i Maslovara. Pruža se u pravcu jugoistok – sjeverozapad, a od Uzlomca je dijeli prijevoj Solila, kojim prolazi magistralna cesta M-4 (Banjaluka – Matuzići – Doboj, koja izlazi na M-17 (budući koridor Vc). Glavnina ove planine je u općinama Teslić i Kotor-Varoš.

Vrhovi lanca Očauš – Borja – Uzlomac su vododijelnica slivova Bosne i Vrbasa.

Borja je prekrivena gustim crnogorično-listopadnim šumskim sastojinama, Od crnogoričnih vrsta dominiraju bijeli i crni bor, po čemu je i imenovana. Obiluje izvorima, potocima i rijekama, a najpoznatiji izvor su Hajdučke vode pored koga se nalazi i istoimeni sportsko-rekreativni centar. Bogata je i raznim rudama, od kojih je u ekspoataciji bio samo ugljenokop, koji je otvoren još u doba austro-ugarske vladavine (1916.). Zatvoren je pedesetih godina prošlog vijeka.

## Povezano
* Obodnik
* Vrbanja

## Reference
Hela (grčka mitologija)

**Hela** () bila je, u grčkoj mitologiji, kći Atamanta i Nefele, sestra Friksova, te eponimna heroina Helesponta.

## Mitologija
Atamantova supruga, smrtnica Inona, mrzela je svoje pastorke, Friksa i Helu, pa su ovi morali bežati iz Koroneje, kako ne bi bili prineseni na žrtvu. Naime, kad je jednom u Atamantovom kraljevstvu zavladala suša, kralj je poslao glasnika u Delfe da pita proročište za savet kako da se otkloni ta nevolja. Pošto ga je Inona podmitila, glasnik je slagao Atamanta da je proročište zapovedilo da se Friks i Hela prinesu na žrtvu. Kad su već bili spremni za žrtvu, dvoje dece spasao je jedan zlatoruni oran, porod Posejdona i Teofane, koga je poslala Nefela i koji ih je preneo u Kolhidu. No, dok je ovan preletao preletao Propontidu, između Sigeja i Hersoneza, Hela je pala u more, koje se od tada po njoj naziva Helespontom. Helin grob kasnije je pokazivan kod grada Paktije na Helespontu, no verovatno se zapravo radilo o kenotafu.

Kasnije se pripovedalo da je Helu spasao Posejdon, kome je rodila tri sina ― Peona, Edona i Almopa, eponimne heroje Peonjana, Edonjana i Almopljana.

## Reference

## Literatura
*
*
El bruto

***El Bruto*** () je meksički crno-bijeli film snimljen 1953. u režiji Luisa Buñuela. Naslovni prptagonist, koga tumači Pedro Armendáriz, je mentalno zaostao ali fizički snažni radnik u klaonici koga bogati stanodavac (koga tumači Andrés Soler) angažira da zastraši siromašne stanare kako bi mogao masno preprodati nekretnine. Radnja prikazuje kako se on zaljubi u kćer jednog od stanara (koju tumači Rosa Arenas), a što izazove ljubomoru stanodavčeve supruge (koju tumači Katy Jurado).

## Uloge
*Pedro Armendáriz ... Pedro
*Katy Jurado ... Paloma
*Rosa Arenas ... Meche
*Andrés Soler ... Andrés Cabrera
*Roberto Meyer ... Carmelo González
*Beatriz Ramos ... Doña Marta
*Paco Martínez ...  Don Pepe
*Gloria Mestre ...  María
*Paz Villegas ... Maríjina majka
*José Muñoz ... Lencho Ruíz
*Diana Ochoa ... Lenchova supruga
*Ignacio Villalbazo ... Maríjin brat
*Jaime Fernández ... Julián García
*Raquel García ...  Doña Enriqueta
*Lupe Carriles ...  Maid
*Guillermo Bravo Sosa ... El Cojo
*Benny García ... El Gato
*Olga de la Chietla ... La Chinita

## Vanjske veze
*
Madinat Zajid

**Madinat Zajid** () je treći po veličini grad u Emiratu Abu Dabi (Ujedinjeni Arapski Emirati) od 29.095 stanovnika, te administrativni centar najveće Zapadne regije (al-Garbija).

## Geografija
Madinat Zajid leži u pustinjskoj unutrašnjosti, udaljen oko 170 km od prijestolnice Abu Dabi i oko 50&nbsp;km od Perzijskog zaljeva nedaleko od pustinje Rub al-Kali.

## Historija
Madinat Zajid je novi planski izgrađen grad, osnovan tek 1968. po nalogu šeika Zajida ibn Sultana al-Nahjana, radi eksploatacije nafte i zemnog plina iz obližnjeg nalazišta Habšan.

Grad je podignut i kao administrativni centar te velike pustinjske regije bogate naftom koja daje 40% BDP-a emirata.

## Stanovništvo
Šaroliko mješano stanovništvo grada sastavljeno je od malobrojnih lokalnih beduina i brojnijih doseljenika iz Azije i Evrope. Najveći dio njih radi na eksploataciji nafte i plina, a manji se bavi poljoprivredom.

## Obrazovanje
U gradu djeluje najveća bolnica u tom dijelu zemlje, namjenjena stanovnicima Zapadne regije. Od 2006. u gradu djeluje Viša tehnološka škola, koja bi trebala popraviti stanje u obrazovanju.

## Transport
Grad je povezan cestom E45 sa glavnom magistalnom na sjeveru E11.

## Reference

## Vanjske veze
* Abu Dhabi: Madinat Zayed embraces modernization na portalu GN Media
The Killing (film)

***The Killing*** (), na prostoru bivše Jugoslavije poznatiji pod naslovom Uzaludna pljačka, je američki crno-bijeli kriminalistički film snimljen 1956. u režiji Stanleya Kubricka, poznat kao prvo značajnije ostvarenje u Kubrickovoj filmografiji.

Predstavlja adaptaciju romana *Clean Break* Lionela Whitea, a scenario je napisao poznat pisac kriminalističkih romana Jim Thompson. Protagonist, koga tumači Sterling Hayden je iskusni profesionalni kriminalac koji, prije nego započene mirni život, odlučuje izvesti još jednu veliku pljačku, pri čemu bi meta trebala biti kladionica na hipodromu. Radnja prikazuje kako se njegov plan izjalovi zbog sukoba među suradnicima.

Kubrick je film snimio nakon što se sreo sa producentom Jamesom B. Harrisom. Napravljen je uz nizak budžet, pri čemu je Hayden bio jedino značajnije ime u glumačkoj postavi. Usprkos toga, izazvao je veliku pažnju i pohvale kritike, mada nije imao uspjeha na kino-blagajnama. Dore Schary, šef studija MGM, bio je toliko impresioniran filmom da je Kubricku i Harrisu povjerio njihov sljedeći i mnogo poznatiji film *[[Paths of Glory]]*.

Mnogo godina kasnije je Quentin Tarantino naveo The Killing kao jednu od glavnih inspiracija za vlastiti režijski debi *[[Reservoir Dogs]]*.

## Izvori

## Vanjske veze
* 
* 
* 
* 
* ''The Killing'' essay by Haden Guest at The Criterion Collection
* ''The Killing'' essay by By Chuck Stephens at The Criterion Collection
* ''The Killing'' film trailer at the Internet Movie Database
Él

***Él*** () je meksički crno-bijeli film snimljen 1953. u režiji Luisa Buñuela. Po žanru je drama, a predstavlja adaptaciju istoimenog romana Mercedes Pinto. Naslovni lik, koga tumači Arturo de Córdova, je Francisco, bogati aristokrat koji uspije zavesti i oženiti lijepu ženu po imenu Gloria (koju tumači Delia Garcés). Radnja prikazuje kako se ispostavi da je Francisco bolesno ljubomoran i zbog čega počinje zlostavljati Gloriju. Za *Él* je Buñuel kasnije izjavio da je od svih njegovih filmova imao najviše autobiografskih elemenata, odnosno kako je za naslovni lik inspiraciju pronašao u jednom svom poznaniku iz Španije. Sa druge strane, kao i mnogi filmovi koje je tada snimao u Meksiku, u njemu je bilo vrlo malo za njega karakterističnog nadrealizma i crnog humora. Nakon premijere nije imao uspjeha ni kod publike. Sa druge strane, Él je izuzetno cijenio Buñuelov prijatelj, poznati francuski psihijatar Jacques Lacan, te ga je svojim studentima prikazivao kako bi dočarao simptome paranoje.

## Vanjske veze
*
La ilusión viaja en tranvía

***La ilusión viaja en tranvía*** () je meksička crno-bijela filmska komedija snimljena 1954. u režiji Luisa Buñuela. Radnja prikazuje kako vozač i kondukter u Ciudad de Mexicu, doznavši da će njihov voljeni tramvaj biti prodan u staro željezo, odlučuju krenuti u posljednju simboličnu vožnju, ali ih sticajem okolnosti taj  izlet dovede u niz bizarnih pustolovina. Za La ilusión viaja en tranvía se navodi da je, za razliku od većine meksičkih filmova svog vremena, prikazivao "problematične" dijelove grada i zemlje, kao i da je Buñuel pokazao uticaj italijanskog neorealizma.

## Uloge
* 	 Lilia Prado	 ...	Lupita
* 	 Carlos Navarro	 ...	Juan Godínez 'Caireles'
* 	 Fernando Soto	 ...	Tobías Hernández 'Tarrajas' (kao  Fernando Soto 'Mantequilla')
* 	 Agustín Isunza	 ...	Papá Pinillos
* 	 Miguel Manzano	 ...	 Manuel
* 	 Guillermo Bravo Sosa	 ...	 Braulio
* 	 José Pidal	 ...	El Profesor
* 	 Felipe Montoya	 ...	Mecánico
* 	 Javier de la Parra	 ...	Benítez
* 	 Paz Villegas	 ...	Doña Mechita
* 	 Conchita Gentil Arcos	 ...	putnik
* 	 Diana Ochoa	 ...	učiteljica
* 	 Víctor Alcocer	 ...	

## Vanjske veze
* ''Illusion Travels by Streetcar'' at IMDB
Alexander the Great (film, 1956)

***Alexander the Great*** () je američko-španski historijski film snimljen 1956. u režiji Roberta Rossena. Naslovni protagonist, čiji lik tumači Richard Burton je drevni makedonski kralj Aleksandar III. Radnja prati njegov odnos sa ocem Filipom II (koga tumači Fredric March), stupanje na prijestolje i pohod kojim je osvojio Perzijsko Carstvo. *Alexander* je snimljen na lokacijama u Španiji te se odlikovao spektakularnim rekonstrukcijama antičkih bitaka. Kritičari mu, međutim, nisu bili skloni, a prije svega zbog izbora Burtona za glavnu ulogu.

## Uloge

* Richard Burton ... Aleksandar Veliki
* Fredric March ... Filip II
* Claire Bloom ... Barsina
* Danielle Darrieux ... Olimpijada
* Barry Jones ... Aristotel
* Harry Andrews ... Darije
* Stanley Baker ... Atal
* Niall MacGinnis ... Parmenion
* Peter Cushing ... Memnon
* Michael Hordern ... Demosten
* Marisa de Leza ... Euridika
* Gustavo Rojo ... Klit Crni
* Rubén Rojo ... Filota
* Peter Wyngarde ... Pauzanija
* Helmut Dantine ... Nektenab
* William Squire ... Aeschenes
* Friedrich von Ledebur ... Antipater
* Virgilio Teixeira ... Ptolemej
* Teresa del Río ... Roksana
* Julio Peña ... Arsit
* José Nieto ... Spitridat
* Carlos Baena ... Nearh
* Larry Taylor ... Perdika
* José Marco ... Harpal
* Ricardo Valle ... Hefestion
* Carmen Carulla ... Stateira
* Jesús Luque ... Aristandar
* Ramsay Ames ... Pijana žena
* Ellen Rossen ... Amitis
* Carlos Acevedo ... Oh

## Izvori

## Vanjske veze
* 
* ''Alexander The Great'' at Rotten Tomatoes
Kalba

**Kalba** () je ime enklave i lučkog grada od 35.000 stanovnika u Šardži (Ujedinjeni Arapski Emirati).

## Geografija
Enklava Kalba leži sa istočne strane poluotoka Musandam, udaljena svega 6,5 km sjeverno od granice s Omanom i oko 8&nbsp;km južno od grada i enklave Fudžaire. Prostire se od Omanskog zaljeva do prvih obronaka masiva Hadžar.

Svega par kilometara južno od grada, duž obale prostire se Kor Kalba, najstarija močvarna mangrova šuma u Arabiji.

Ta plimna laguna je treći lokalitet u Ujedinjenim Arapskim Emiratima zaštićen Ramsarskom konvencijom kao stanište i leglo brojnih ptica i morskih kornjača, riba i rakova. Park prirode Kor Kalba prostire se na površini od 1494 hektara.

## Historija
Tokom 16. vijeka Kalbom su vladali Portugalci, tad je bila poznata kao Chelb. Nakon tog je mijenjala gospodare, od 1903. Kalbom vlada jedan ogranak plemenski klana al-Kasimi, oni su se *[[de facto]]* osamostalili od Emirata Šardže, pa ih je Velika Britanija, tadašnji protektor zaljevskih emirata, priznala kao nezavisni emirat 8. decembra 1936. godine. To nije dugo potrajalo i već 1952. je ponovno kooptiran u Šardžu.

Najveća znamenitost enklave je mala tvrđava u gradiću Kalba, stara između 150 i 200 godina, a uz nju se nalazi i nekoliko znamenitih džamija.

## Privreda
Grad Kalba ima malu luku, ali ona nema bog zna kakav promet jer se nalazi pored puno veće Fudžaire, pa uglavnom služi lokalnim ribarima. Pored luke, Kalba ima i tvornicu leda podignutu kod lagune. U novije vrijeme za Kalbu je sve značajniji turizam, pa postoje ambiciozni planovi da se podignu luksuzni objekti, a kraj specijalizira za ekološki turizam zbog Kor Kalbe.

## Reference

## Vanjske veze
* Khor Kalba na portalu Geoview
The Conqueror (film)

***The Conqeuror*** () je američki historijski film snimljen 1956. u režiji Dicka Powella, poznat po tome što je zahvaljujući specifičnom sticaju okolnosti postao jedan od najzloglasnijih filmskih ostvarenja u historiji.

Radnja je smještena u azijske stepe početkom 12. vijeka. Naslovni protagonist, koga tumači John Wayne, je mongolski poglavica Temujin, koji će kasnije postati poznat pod imenom Džingis Kan, i koji se zaljubi u tatarsku princezu po imenu Bortai (čiji lik tumači Susan Hayward), te je otima.

*The Conqueror* je bio izuzetno skup i prestižan projekt iza koga je stajao tajkun Howard Hughes. Originalno je glavnu ulogu trebao tumačiti Marlon Brando, ali je nju, na svoje inzistiranje, dobio Wayne. Snimanje je, pak, uz velike probleme s vrućinom i nepristupačnim terenom, obavljeno na pustinjskim lokacijama kraj mjesta St. George u državi Utah. Nakon premijere je film imao više nego solidan rezultat na kino-blagajnama, ali je bio izuzetno loše dočekan od strane kritike, pri čemu se najviše isticala loša uloga Waynea koji je bio potpuno neuvjerljiv u liku Džingis Kana. Reputacija filma je s vremenom bila sve gora, tako da ga je 1978. kritičar Michael Medved uveo u svoj znameniti izbor *[[Pedeset najgorih filmova svih vremena]]*.

Danas je, pak, *The Conqueror* najpoznatiji po kontroverzama vezanim uz posljedice snimanja po glumačku ekipu. Iako su lokacije bile udaljene oko 220&nbsp;km od poligona gdje su se odvijali američki nuklearni testovi, često se navodilo da su vjetrovi u St. George dovodili radioaktivne padavine. Tokom sljedećih nekoliko godina i decenija su svi vodeći članovi ekipe oboljeli od raka i umrli, a što se dan-danas tumači izloženošću radijaciji. Hughes je, prema nekim navodima, osjećao toliku grižnju savjesti da je za 12 miliona dolara otkupio sve kopije filma i njegovo prikazivanje je omogućeno tek nakon njegove smrti 1979. godine.

## Uloge
*John Wayne ... Temujin, kasnije Džingis Kan
*Susan Hayward ... Bortai 
*Pedro Armendáriz ... Jamuga 
*Agnes Moorehead ... Hunlun 
*Thomas Gomez ... Wang Khan 
*John Hoyt ... Šaman
*William Conrad ... Kasar 
*Ted de Corsia ... Kumlek 
*Leslie Bradley ... Targutai 
*Lee Van Cleef ... Chepei 
*Peter Mamakos ... Bogurchi 
*Leo Gordon ... Tatarski kapetan 
*Richard Loo ... Kapetan Wangove straže

## Izvori

## Vanjske veze
* 
* ''The Conqueror (1956)''  at DBCult Film Institute 
*Adams, Cecil. Did John Wayne die of cancer caused by a radioactive movie set? The Straight Dope; October 26, 1984
Abismos de pasión

***Abismos de pasión*** (), također poznat i pod naslovom ***Cumbres borrascosas*** () je meksički crno-bijeli film snimljen 1954. u režiji Luisa Buñuela. Predstavlja adaptaciju romana *[[Orkanski visovi]]* engleske spisateljice 
Emily Brontë, s time da je radnja iz Engleske premještena na hacijendu u Meksiku 19. vijeka. Protagonisti - koje tumače Irasema Dilián i Jorge Mistral - su kćer njenog vlasnika i skromni mladić koji je na njoj odrastao, a koje, usprkos socijalnih razlika i osvetničkih strasti, povezuje međusobna ljubav.

## Uloge
* Irasema Dilián ... Catalina
* Jorge Mistral ... Alejandro
* Lilia Prado ... Isabel
* Ernesto Alonso ... Eduardo
* Francisco Reiguera ... José
* Hortensia Santoveña ... María
* Jaime González Quiñones ... Jorge
* Luis Aceves Castañeda ... Ricardo

## Vanjske veze
*
Tandil

**Tandil** (šp. *Tandil*) je grad u Argentini u pokrajini Buenos Aires. Prema proceni iz 2005. u gradu je živelo 104.507 stanovnika.

## Reference


## Vanjske veze

* Službena stranica grada
Helen of Troy (film)

***Helen of Troy*** () je američko-italijanski historijski film snimljen u režiji Roberta Wisea i premijerno prikazan početkom 1956. godine. Predstavlja adaptaciju Homerovih epova *[[Ilijada]]* i *[[Odiseja]]*, odnosno prikazuje Trojanski rat s naglaskom na ljubavnu priču između trojanskog princa Parisa (čiji lik tumači Jacques Sernas) i spartanske kraljice Helene (čiji lik tumači Rossana Podestà), a čija "otmica" služi kao izgovor ambicioznim i pohlepnim grčkim vođama da pokrenu invaziju Troje. *Helen of Troy* je snimljen u rimskim studijima Cinecitta i odlikovao se ne samo visokim budžetom, nego i izuzetno velikom i raznovrsnom glumačkom postavom, uključujući tada još relativno nepoznatu francusku glumicu Brigitte Bardot u maloj ulozi Helenine robinje. Neke od scena bitaka su, pak, od strane kritičara prepoznate kao homage scenama opsade Babilona u Griffithovoj *[[Intolerance|Netrpeljivosti]]*. Usprkos toga, i pomalo revizionističkog pristupa antičkim mitovima, *Helen of Troy* nije uživao neku posebnu reputaciju.

## Uloge

* Rossana Podestà  - Helena Trojanska
* Jacques Sernas  - Paris
* Sir Cedric Hardwicke  - Prijam
* Stanley Baker  - Ahilej
* Niall MacGinnis  - Menelaj
* Robert Douglas - Agamemnon
* Nora Swinburne  - Hekuba
* Torin Thatcher - Odisej
* Harry Andrews  - Hektor
* Ronald Lewis  - Eneja
* Brigitte Bardot  - Andraste
* Marc Lawrence  - Diomede
* Maxwell Reed  - Ajant
* Robert Brown  - Polidor
* Barbara Cavan  - Kora
* Patricia Marmont  - Andromaha
* Guido Notari  - Nestor
* Tonio Selwart  - Alef
* George Zoritch  - Pjevač
* Esmond Knight  - Vrhovni svećenik
* Terence Labrosse  - Patroklo
* Harry Semels  - Patis
* Janette Scott  - Kasandra
* Eduardo Ciannelli  - Andros


## Reference

## Vanjske veze
* ''Helen of Troy (1956)''  at DBCult Film Institute 
*
Diba al-Hisn

**Diba al-Hisn** () je ime enklave i lučkog gradića od 26.395 stanovnika u Emiratu Šardži (Ujedinjeni Arapski Emirati).

## Geografija
Enklava Diba al-Hisn leži sa istočne strane poluotoka Musandam, odmah do granice s Omanskom muhafazom Musandam. To je najsjeverniji grad na istočnoj obali Ujedinjenih Arapskih Emirata.

Diba al-Hisn leži u oazi i aglomeraciji Diba, u kojoj leže tri grada, podjeljena između tri države: najužnija Diba al-Fudžaira pripada Emiratu Fudžairi, odmah do nje je naslonjena Diba al-Hisn, a Diba al-Baja pripada Sultanatu Oman. Između tri Dibe nema nikakvih graničnih kontrole pa stanovnici rade i trguju gdje ih je volja.

Diba al-Hisn je teritorijem najmanja od sve tri Dibe, ima impresivnu džamiju, ribarnicu i drevnu tvrđava (arapski: *hisn*), po kojoj je i dobila ime.

## Historija
  
Diba je bila važno mjesto pomorske trgovine još iz predislamskih vremena. Grad je imao vrlo kompleksnu historiju, sve do dolaska islama bila je važan trgovački punkt, a jedno vrijeme bila je i prijestolnica Omana. Grad je najpoznatiji po pobuni koja je izbila 632. ubrzo nakon smrti proroka Muhameda. Pobuna je izbila kad su neki od stanovnika odbili zekat, jedan od aspekata islama, odnosno odbili dati postotak od svojih prihoda u dobrotvorne svrhe. Taj čin shvaćen je kao *rida* (otpadništvo) i on je 633. izazvao veliku bitku u kojoj je muslimanska vojska pobjedila pobunjenike, a ta godina se tradicionalno obilježava kao kraj islamskog osvajanja Arabije. Dva vijeka kasnije, u doba abasidskog kalifa Al-Mutadid (870. – 892.), odigrala se još jedna velika bitka kod Dibe. Ona je bila samo jedna od epizoda u osvajanju Omana, koje je poduzeo tadašnji abasidski guverner Iraka i Bahreina.

Između 1624. i 1648. Dibom su vladali Portugalci i vjeruje se da su oni izgradili prvu tvrđavu u gradu.

## Privreda
Pored luke, Diba ima i tvornicu cementa koja je najveći poslodavac za stanovnike sve tri Dibe.

## Reference

## Vanjske veze
* O Enklavi Diba na portalu Ozoutback
Et Dieu… créa la femme

***Et Dieu… créa la femme*** () je francusko-italijanski film snimljen 1956. godine u režiji Rogera Vadima, kome je predstavljao režijski debi, najpoznatiji kao jedno od najpopularnijih ostvarenja francuske kinematografije 1950-ih.

Po žanru je melodrama, a protagonistica, koju tumači tadašnja Vadimova supruga Brigitte Bardot, je 18-godišnje siroče koje je predmet žudnje brojnih muškaraca u ribarskom mjestu  Saint Tropez na jugu Francusku, ali čije seksualno provokativno ponašanje izaziva takav skandal da joj prijeti slanje u sirotište. Radnja prikazuje kako to spriječava sredovječni biznismen (čiji lik tumači Curd Jürgens) koji joj uredi brak sa naivnim mladićem (koga tumači Jean-Louis Trintignant), iako nju daleko više privlači njegov stariji brat (koga glumi Christian Marquand).

*Et Dieu… créa la femme* je izazvao veliku pažnju velikim dijelom zbog scena u kojima se Bardot pojavljuje oskudno ili seksualno sugestivno odjevena, a u jednom kratkoj sekvenci se njen lik sunča gola. Zbog toga se često smatra jednim od važnih ostvarenja u historiji seksualne revolucije u svjetskoj kinematografiji. Kritičarima je, međutim, bio daleko zanimljiviji zbog toga što je Bardot njime projicirala imidž "divlje", nesputane i iracionalne mlade žene koja razbija dotadašnje društvene konvencije i tako postala seks simbol nove, poratne generacije. Film je zbog svog sadržaja predmetom žestokih kritika iz konzervativnih krugova, a u nekima je bio i predmet cenzure. U samoj Francuskoj je izazvao medijski cirkus koji je u mnogo čemu uništio brak Vadima i Bardot; ona je, pak, tokom snimanja počela ljubavnu vezu sa svojim kolegom Trintignantom koji će i sam postati međunarodna zvijezda. Sain Tropez je, pak, upravo zbog filma stekao izuzetnu popularnost kao odmaralište te postao omiljeno odredište pripadnika džet seta.

Vadim je godine 1988. snimio američki remake pod naslovom *[[And God Created Woman (film, 1988)|And God Created Woman]]*.

## Uloge

*Brigitte Bardot ... Juliette Hardy
*Curd Jürgens ... Éric Carradine
*Jean-Louis Trintignant ... Michel Tardieu 
*Marie Glory ... Mme. Tardieu
*Georges Poujouly ... Christian Tardieu
*Christian Marquand ... Antoine Tardieu
*Jane Marken ... Madame Morin
*Jean Tissier ... M. Vigier-Lefranc
*Isabelle Corey ... Lucienne

*Jacqueline Ventura ... Mme Vigier-Lefranc
*Jacques Ciron ... Éricov sekretar
*Paul Faivre ... M. Morin
*Jany Mourey ... Predstavnica sirotišta
*Philippe Grenier ... Perri
*Jean Lefebvre ... Čovjek koji želi plesati
*Leopoldo Francés ... Plesač
*Jean Toscano ... René

## Izvori

## Vanjske veze
*
*''And God Created Woman'' essay at the Criterion Collection by Chuck Stephens
* Quelques photos du film
Somebody Up There Likes Me

***Somebody Up There Likes Me*** () je američki crno-bijeli biografski film snimljen 1956. u režiji Roberta Wisea. Temelji se na autobiografskoj knjizi boksača Rockyja Grazianija. Njegov lik u filmu tumači Paul Newman, a radnja prikazuje njegovo odrastanje u sirotinjskoj četvrti, zlostavljanje od strane oca, bavljenje sitnim kriminalom, boravke u popravnim domovima i vojim zatvorima, kao i spoznaju da mu jedino bavljenje boksom može osigurati sigurnu egzistenciju, pri čemu će ga tek brak sa suprugom Normom (čiji lik tumači Pier Angeli) odvesti na pravi put i omogućiti da osvoji titulu prvaka svijeta u srednjoj kategoriji. Iako je Newman imao malo fizičke sličnosti sa stvarnim Grazianom, za ulogu se temeljito pripremao, pa čak i bio nokautiran prilikom sparinga sa Grazianovim stvarnim suparnikom Tonyjem Zaleom. Ti su se napori isplatili, jer je Somebody Up There Likes Me doživio uspjeh kod publike, te bio prvi Newmanov film koji je izazvao pohvale kritike. Na kraju je osvojio i dva Oscara - za najbolju crno-bijelu scenografiju i fotografiju.

## Main cast
*Paul Newman ... Rocky Graziano
*Pier Angeli ... Norma Graziano
*Everett Sloane ... Irving Cohen
*Eileen Heckart ... Ma Barbella
*Harold J. Stone ... Nick Barbella
*Sal Mineo ... Romolo
*Ray Stricklyn ... Bryson
*Robert Loggia ... Frankie Peppo
*Steve McQueen ... Fidel (van špice)

## Reference

## Vanjske veze
*
*
Somebody Up There Likes Me (razvrstavanje)

**Somebody Up There Likes Me** može označavati:

*''Somebody Up There Likes Me'' (film, 1956), američki igrani film iz 1956. godine, ul. Paul Newman i Pier Angeli
*''Somebody Up There Likes Me'' (film, 1996), hongkonški igrani film iz 1996. godine, ul. Aaron Kwok i Sammo Hung
*''Somebody Up There Likes Me'' (film, 2012), američki igrani film iz 2012. godine, rež. Bob Byington
*"Somebody Up There Likes Me" (pjesma), pjesma Davida Bowiea iz 1975. godine, izdana na albumu *Young Americans*
Ustav Francuske (1802)

**Ustav Francuske iz 1802.** godine, na francuskom službeno ***Sénatus-consulte organique du 16 thermidor an X***, a znan još i kao **Ustav godine X.** je bio ustav Francuske usvojen 4. kolovoza 1802. godine, a koji je *[[de facto]]* bio modifikacija prethodnog ustava na način da je Napoleonu omogućio veće ovlasti. Ustav je proglašen dva dana prije nego je stupio na snagu, a sve to nakon referenduma na kojemu je odobren.

Izmjene ustava bile su napravljene isključivo kako bi ojačale Napoleonovu poziciju, a najvažnije, ukratko, bile su:
*Ovlasti Senata povećane su u odnosu na one Tribunata i *[[Corps législatif]]a* - on može mijenjati ustav i provoditi izvanredne mjere (poput raspuštanja dvaju drugih parlamentarnih domova), ali je s druge strane znatno više ovisan o Prvom konzulu, koji ima pravo imenovanja novih senatora. 
*Prvi konzul dobio je pravo pomilovanja.
*Prvi konzul dobio je pravo ratifikacije sporazuma o ratu, miru i savezništvima.
*Opće pravo glasa djelomično je ograničeno cenzusima.

Ustav godine X., kao ni Ustav godine VIII., nije dugo izdržao te je već nakon dvije godine izmijenjen, s tim da je novi ustav unio znatno veće i korjenitije promjene nego dva prethodna. Ustavom 1804. Konzulat je konačno dokinut, a zamijenilo ga je Prvo Carstvo.

## Vanjske veze
* Le texte de la Constitution du 4 août 1802
Rocky Graziano

**Thomas Rocco Barbella** (1. januar  1919 — 22. maj 1990), poznatiji kao **Rocky Graziano**, bio je američki boksač. Graziano se smatra jednim od najvećih majstora za nokaute u historiji boksa, pri čemu je često suparnike znao pobjeđivati s jedinim udarcima. Časopis *[[The Ring (magazin)|The Ring]]* ga je proglasio 23. najboljim udaračem svih vremena. Također je poznat i kao protagonist biografskog filma *[[Somebody Up There Likes Me (1956 film)|Somebody Up There Likes Me]]* iz 1956. godine, u kome je njegov lik tumačio Paul Newman, a koji se temeljio na njegovoj autobiografskoj knjizi.

## Reference

## Vanjske veze
* Rocky Graziano's Grave
* 
*TV credits
*Gravesite
*Rocky Graziano profile at ESPN 
*
*
*
*
Ustav Francuske (1804)

**Ustav Francuske iz 1804.**, na francuskom službeno ***Sénatus-consulte organique du 28 floréal an XII***, znan i kao **Ustav godine XII.**, bio je ustav Francuske usvojen 18. svibnja 1804. godine. Ustav iz 1804. godine bio je posljednji ustav Prve Republike jer je njegovim stupanjem na snagu ista ukinuta.

Iako je ustav iz 1804. godine zapravo bio dopuna ustava iz 1799. i 1802. godine, sadržajno se radilo o tekstu koji je uveo drastične promjene u državno uređenje Francuske te se, stoga, može gledati kao potpuno "novi" ustavni dokument. Ustavom je ukinuta Prva Republika te je uspostavljeno Prvo Carstvo s Napoleonom Bonaparteom – dotad Prvim konzulom s gotovo diktatorskim ovlastima – kao carem Francuza. Obitelj Bonaparte uzdignuta je u ustavu na rang carske dinastije, što je značilo da su tron nasljeđivali Napoleonovi nasljednici. Ustav godine XII. drastično je izmijenjen "Dodatnim aktom", a konačno dokinut konsolidacijom Bourbonske restauracije.

## Vanjske veze
*  Text of the Constitution of the Year XII
Miheil Gelovani

**Miheil Gelovani** (, ), 6. januar 1893 - 21. decembar 1956) bio je gruzijski i sovjetski glumac, najpoznatiji po tumačenju uloge Josifa Staljina u nizu historijskih i propagandnih filmova. 

Rodio se u gruzijskoj plemićkoj porodici Gelovani, a karijeru započeo 1913. godine na pozornici u Tbilisiju. Svoj je filmski debi imao u nijemom filmu *[[Tri života (film, 1924)|Tri života]]* 1924. godine. Godine 1938. je nastupio u ulozi Staljina u gruzijskom filmu *[[Velika zora (film, 1938)|Velika zora]]* iz 1938. godine, sa kojom je privukao pažnju drugih sovjetskih sineasta. To mu je omogućilo da Staljina tumači na filmu još dvanaest puta, te se smatra kako je svojim nastupom značajno pridonio izgradnji Staljinovog kulta ličnosti. Iako mu je to donijelo niz prestižnih nagrada i povlastica, tokom Staljinovog života mu je bilo zabranjeno tumačiti bilo koju drugu ulogu na filmu. 

## Vanjske veze
* 
* Mikheil Gelovani. kino-teatr.ru.
* Mikheil Gelovani . russiancinema.ru
* Mikheil Gelovani. kinosozvezdie.ru.
Posvećenje Napoleona I

**Posvećenje Napoleona I** za cara Francuza održano je u nedjelju, 2. prosinca 1804. godine u katedrali Notre Dame u Parizu. Ovaj događaj današnji historiografi smatraju simbolom "utjelovljenja modernog carstva", odnosno "transparentno i genijalno isplaniranim primjerom moderne propagande". Dana 18. svibnja 1804., *[[Sénat conservateur]]* je izglasao ustav kojim je dokinuta Prva Republika i uspostavljeno Prvo Carstvo s Napoleonom I kao carem Francuza. Uslijedile su pripreme za krunidbu. Napoleonovo proglašenje carem dobilo je enormnu, gotovo jednoglasnu podršku na referendumu, čime je Napoleon ponovo osigurao legitimnost svojoj autokraciji. Među glavnim Napoleonovim motivima za krunidbu bili su stjecanje ugleda među rojalistima i Crkvom, odnosno osiguranje temelja za buduću carsku dinastiju.

U klasičnoj francuskoj tradiciji, monarsi su prolazili kroz postupak posvećivanja (*sacre*), a ne klasične krunidbe. Prema toj tradiciji, pomazanje posvećivanog vladara obavljao je nadbiskup Reimsa u katedrali u Reimsu. Prilikom svoje krunidbe, Napoleon je francusku tradiciju iz doba Karla Velikog kombinirao s rimskom carskom tradicijom. Krunidba je održana u Parizu uz prisustvo pape Pia VII, kojemu je Napoleon uzeo krunu iz ruku i sam se okrunio. Ovaj čin se simbolično smatra prvim korakom u potpunoj sekularizaciji Napoleonova carstva, odnosno trenutkom u kojem je Napoleon odbio priznati primat crkvene nad svjetovnom vlašću. Prema vladinim podacima, troškovi krunidbe iznosili su oko 8,500,000 franaka.
Les Grandes Manoeuvres

***Les Grandes Manœuvres*** () je francuski igrani film snimljen 1955. u režiji Renéa Claira, poznat kao njegovo prvo ostvarenje u boji. Radnja, inspirirana legendom o Don Juanu, se odigrava u francuskom garnizonskom gradu u ljeto 1913. godine. Protagonist, čiji lik tumači Gérard Philipe, je konjički oficir poznat po reputaciji neodoljivog zavodnika, i koji je nastoji potvrditi prihvativši okladu da može zavesti prvu ženu koju sretne, pri čemu izbor pada na vlasnicu lokalne trgovine (čiji lik tumači Michèle Morgan).

Clair je film u boji namjeravao snimiti još od kraja 1930-ih, ali su ga u tome, osim rata i drugih okolnosti, priječio i stav da "film mora predstavljati otklon od stvarnosti". Zbog toga su *Les Grandes Manœuvres* namjerno učinjeni sličnim crno-bijelom filmu, prije svega zbog korištenje sivih, crnih ili bijelih kostima i rekvizita, odnosno izbjegavanju svih jarkih boja. Inspiraciju je, pak, Clair pronašao u vlastitom djetinjstvu, odnosno odrastanju u garnizonskom gradu i slušanju priča o zavodničkim pothvatima konjičkih oficira. U film je uložen veliki drug da se, sa velikom dozom nostalgije, rekreira svijet Belle Epocquea, odnosno idilični ugođaj prije Prvog svjetskog rata. Kritičarima je, pak, upalo u oči da *Les Grandes Manœuvres* predstavlja prvi Clairov film koji nije završio hepi endom. Premijerno je prikazan u Moskvi kao dio francuske kulturne promocije, a potom u francuskim kino-dvoranama. Sam Clair ga je smatrao svojim najboljim poratnim filmom, ali su ga kritičari okupljeni u pokret Novog vala držali oličenjem svega izvještačenog i prevladanog u tadašnjoj francuskoj kinematografiji.

## Uloge
* Michèle Morgan ...  Marie-Louise Rivière 
* Gérard Philipe ...  Armand de la Verne
* Jean Desailly ...  Victor Duverger
* Pierre Dux ...  Pukovnik
* Jacques Fabbri ...  Armandov posilni
* Jacques François ...  Rodolphe
* Yves Robert ...  Félix Leroy
* Brigitte Bardot ...  Lucie
* Lise Delamare ...  Juliette Duverger
* Jacqueline Maillan ...  Jeanne Duverger, Victorova sestra
* Magali Noël ...  Thérèse, pjevačica (kao Magali Noel)
* Simone Valère ...  Gisèle Monnet 
* Catherine Anouilh ...  Alice, prefektova kćer
* Madeleine Barbulée ...  dama u žutom šeširu
* Dany Carrel ...  Rose-Mousse
* Judith Magre ...  Emilienne

## Vanjske veze
* 
* ''Les Grandes Manœuvres'' at Films de France
Mio figlio Nerone

***Mio figlio Nerone*** (), također poznat i pod naslovom ***Les Week-ends de Néron*** () je italijansko-francuska filmska komedija snimljena 1956. u režiji Stenoa. Naslovni protagonist, čiji lik tumači Albert Sordi, je rimski car Neron, a radnja prikazuje njegovu vladavinu kao seriju komičnih nesporazuma sa majkom Agripinom (koju tumači Gloria Swanson), savjetnikom Senekom (koga tumači Vittorio De Sica) i ljubavnicom Popejom (koju tumači Brigitte Bardot). *Mio figlio Nerone* je originalno zamišljen kao ozbiljan historijski spekatkl nalik na one kakve je Hollywood tada snimao u rimskom studiju Cinecitta, ali je tokom snimanja - koje su obilježile svađe Glorije Swanson sa režiserom - odlučeno da se umjesto toga napravi njihova parodija.

## Uloge
* Alberto Sordi - Neron 
* Vittorio De Sica - Seneka 
* Gloria Swanson - Agripina 
* Brigitte Bardot - Popeja
* Ciccio Barbi - Ancieto 
* Mario Carotenuto - Creperio 
* Mino Doro - Corbulone 
* Enzo Furlai - Segimanio  
* Agnese Dubbini - Ugolilla
* Georgia Moll - Lydia

## Vanjske vez
* 
* 
*